**Renaissance** er en engelsk progressiv rockegruppe startet i London i 1969.

De utvikla en karakteristisk stil med elementer fra klassisk musikk, folkemusikk, rock og jazz, sammen med stemmen til en kvinnelige vokalisten, etter 1971 var det Annie Haslam. Mye piano, orkesterarrangementer, vokalharmonier, akustisk gitar, bassgitar, synthesizerog forskjellige trommer. Den originale besetningen inkluderte Keith Relf og Jim McCarty, fra The Yardbirds, i tillegg til John Hawken, Louis Cennamo og søsteren til Relf, Jane Relf.

Bandet ga ut sitt første album, *Renaissance,* i 1969 og det neste, *Illusion*, i 1971. John Tout erstattet Hawken på keyboard, etterfulgt av en periode med mye utskiftinger hvor man til slutt fikk besetningen Annie Haslam, John Tout, Michael Dunford, Jon Camp og Terry Sullivan, som ikke bestod av noen av de opprinnelige medlemmene. Mange av tekstene er hentet fra dikteren Betty Thatcher (1944 – 2011) fra Cornwall. Fra 1972 til 1979 ga de ut syv album med stor suksess og de turnerte mye blant annet fylte de Carnegie Hall tre konserter på rad sammen med New York Philharmonic med dirigent Tony Cox. I 1980-årene gikk det dårligere med flere endringer i besetningen og to studioalbum som solgte dårlig. Det førte til at bandet ble oppløst i 1987.

To forskjellige varianter av Renaissance eksisterte samtidig i en periode midt på 1990-årene. Bandet kom sammen igjen i 1998 og spilte inn albumet *Tuscany* som ble utgitt i 2001. Bandet ble igjen oppløst i 2002.

I 2009 kom en ny besetning av Renaissance ledet av Haslam og Dunford, siden den gang har de fortsatt og turnere og spille inn musikk. Dunford døde brått i november 2012. Haslam uttalte at bande skulle fortsette, men har ikke lenger engelsk besetning slik som i den tidlige perioden men består av fem amerikanskfødte medlemmer og et engelskfødt medlem som bor i USA. I 2022 ga Renaissance ut singelen «Kalynda (A Magical Isle)».

Diskografi
----------

### Studio album

* *Renaissance* (1969)
* *Illusion* (1971)
* *Prologue* (1972)
* *Ashes Are Burning* (1973)
* *Turn of the Cards* (1974)
* *Scheherazade and Other Stories* (1975)
* *Novella* (1977)
* *A Song for All Seasons* (1978)
* *Azure d'Or* (1979)
* *Camera Camera* (1981)
* *Time-Line* (1983)
* *Tuscany* (2001)
* *Grandine il vento (Symphony of Light)* (2013)

### Konsert album

* *Live At Carnegie Hall* (1976, live)
* *Live at the Royal Albert Hall with the Royal Philharmonic Orchestra Part 1* (1997)
* *Live at the Royal Albert Hall with the Royal Philharmonic Orchestra Part 2* (1997)
* *In The Land Of The Rising Sun* (2002)
* *Turn Of The Cards & Scheherazade And Other Stories – Live In Concert* (2011)
* *Academy Of Music 1974* (2015)
* *A Symphonic Journey* (2018)
* *50th Anniversary: Ashes Are Burning: An Anthology – Live in Concert* (2021)
* *Live Fillmore West and Other Adventures* (2022)

Besetning
---------

* Annie Haslam – vokal, perkusjon (1971–1987, 1998–2002, 2009–)
* Rave Tesar – keyboard, piano (2001–2002, 2009–)
* Mark Lambert – gitar, backing vokal, bass (1985–1987, 2015–)
* Frank Pagano – trommer, perkusjon, backing vokal (2009–2017, 2018–)
* Leo Traversa – bass, backing vokal (2015–2018, 2022–)
* Geoffrey Langley – keyboard, backing vokal (2016–)

Referanser
----------

1. ↑  «Allmusic».
2. ↑  «Northern Lights».

Eksterne lenker
---------------

* *Artikkelen mangler oppslag i Wikidata*